
Da li su osnivači mezheba tražili da ih ljudi slijede?


* 
* 
* 
* 
* 
* 
* 

 
Da li su osnivači mezheba tražili da ih ljudi slijede?

Niko od učenjaka iz prvih ni potonjih generacija nije zahtijevao od muslimana da ga slijepo slijede. Naprotiv, svi su zabranjivali da se njihovi stavovi poistovjete s Kur’anom i hadisom. S tim u vezi šejhul-islam ***[Ibn Tejmijje](https://pitajucene.com/search/Ibn+Tejmijje/answers/ "Pretraži odgovore od Ibn Tejmijje")*** ostavio je sljedeći ***[zapis](https://pitajucene.com/search/zapis/questions/ "Pretraži pitanja o zapisima")***: “U vjerodostojnim predanjima stoji da su osnivači pravnih ***[škola](https://pitajucene.com/search/%C5%A1kol/questions/ "Pretraži pitanja o školovanju")*** zabranjivali da ih neko slijepo slijedi, i tražili su od ljudi da ostave njihova mišljenja koja su u koliziji s kur’ansko-hadiskim tekstovima.” (Vidjeti: *Medžmuatul-fetva*, 20/10.)


Neki šafijski učenjaci smatraju da nije dopušteno pripisati imamu Šafiji njegovo mišljenje koje je u suprotnosti s Poslanikovim, ﷺ, hadisom. (Vidjeti: *Ialamul-muvekiin*, 6/161.) To su vjerovatno rekli povodeći se za Šafijinom izjavom: “Kada se ustanovi da je određeni ***[hadis](https://pitajucene.com/search/Hadis/questions/ "Pretraži pitanja o hadisima")*** vjerodostojan, to je moj mezheb”, a Allah najbolje zna.


Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


